text: [{"text_idx": "#000004", "text": "Paakistaan kutaa Quetta jedhamu keessatti, ogeeyyonni fayyaa uffanni Vayirasii Koroonaa ofirraa ittisuuf gargaaru haala gahaa ta\u2019een nuuf hin dhihaanne, jechuun hiriira bahan. Kanuma hordofuun humnoonni tika mootummaa tarkaanfii fudhataniin Haakimoonni heddu kan madaayan yoo tahu, yoo xiqqaate Haakimoonni 60 hidhamuus odeeyfannoon ni addeessa."}, {"text_idx": "#000005", "text": "Waldaan Ogeeyyota Fayyaa biyyattii \u201cYoung Doctors Association\u201djedhamu ibsa baaseen, \u201cweerara Vayirasii Koroonaa biyyattii keessatti hammaataa dhufe to\u2019achuuf carraaqqii godhamu keessatti, ogeeyyonni fayyaa adda duree tahuu isaaniitiin wal qabatee, jalqaba isaan Vayirasichaaf akka hin saaxilamne mootummaan meeshaa fi uffata Vayirasicha ofirraa ittisuuf gargaaru haala gahaa taheen dhiheessuufii qaba\u201djedhe.\nMootummaan Paakistaan Haakimoonni to\u2019annaa jala oolfaman akka lakkifaman ajaja kan dabarse tahus, ogeeyyonni fayyaa ammoo hanga gaaffiin isaanii deebisaa gahaa argatutti mana hidhaatii hin baanu jechuu isaanii gabaafame."}, {"text_idx": "#000006", "text": "Paakistaan keessatti hanga guyyaa har\u2019aatti namoota 4,004 Vayirasii Koroonaatiin qabaman jiduu 55 du\u2019uu ragaaleen ni mul\u2019isu."}]